Ποτήρι με πίνα κολάντα
Η **πίνα κολάντα** (ισπανικά: *piña colada*, σωστή προφορά πίνια κολάδα, ισπανικά: *piña*‎ ˈpiɲa, «ανανάς» και colada koˈlaða, «στραγγιστό») είναι κοκτέιλ που παρασκευάζεται με ρούμι, κρέμα από γάλα καρύδας ή καρύδα και χυμό ανανά, που συνήθως σερβίρεται είτε αναμεμειγμένο είτε ανακινημένο με πάγο. Μπορεί να διακοσμηθεί είτε με σφήνα ανανά, γλυκό κεράσι ή και με τα δύο. Υπάρχουν δύο εκδοχές του ποτού, και οι δύο προέρχονται από το Πουέρτο Ρίκο.

Ετυμολογία
----------

Το όνομα *piña colada* (ισπανικά) σημαίνει κυριολεκτικά «στραγγισμένος ανανάς», μια αναφορά στον φρεσκοτριμμένο και στραγγισμένο χυμό ανανά που χρησιμοποιείται στην παρασκευή του ποτού.

Ιστορία
-------

Η παλαιότερη γνωστή ιστορία αναφέρει ότι τον 19ο αιώνα, ο Πορτορικανός πειρατής Ρομπέρτο Κοφρεσί, για να τονώσει το ηθικό του πληρώματος του, τους έδωσε ένα ρόφημα ή ένα κοκτέιλ που περιείχε καρύδα, ανανά και λευκό ρούμι. Αυτό ήταν αυτό που αργότερα θα γινόταν η πίνα κολάντα. Με τον θάνατό του το 1825, χάθηκε η συνταγή για την πίνια κολάδα. Ο ιστορικός Χαϊντέ Ράιχαρντ αμφισβητεί αυτή την εκδοχή της ιστορίας.

Το 1950, οι *New York Times* ανέφεραν ότι «τα ποτά στις Δυτικές Ινδίες κυμαίνονται από το διάσημο ρούμι της Μαρτινίκας μέχρι την πίνα κολάντα της Κούβας (ρούμι, ανανά και γάλα καρύδας).»

Το Caribe Hilton Hotel ισχυρίζεται ότι ο Ραμόν «Μοντσίτο» Μαρρέρο δημιούργησε την πινια κολάδα το 1954 ενώ ήταν μπάρμαν στο ξενοδοχείο. Σύμφωνα με αυτήν την αφήγηση, ο Μαρέρο τελικά κατέληξε στη συνταγή για την πίνα κολάντα, την οποία αισθάνθηκε ότι αιχμαλωτίζει την αληθινή φύση και την ουσία του Πουέρτο Ρίκο. Το ξενοδοχείο παρουσιάστηκε με μια διακήρυξη το 2004 από τον κυβερνήτη του Πουέρτο Ρίκο, Σίλα Καλδερόν, για τον εορτασμό της 50ής επετείου του ποτού.

Το Barrachina, ένα εστιατόριο στο Πουέρτο Ρίκο, λέει ότι «ένας παραδοσιακός Ισπανός μπάρμαν Δον Ραμόν Πόρτας Μιγκότ το 1963 δημιούργησε αυτό που έγινε το διάσημο ποτό στον κόσμο: την πίνα κολάντα».

Το 1978, το Πουέρτο Ρίκο ανακήρυξε το κοκτέιλ επίσημο ποτό του.

Παρασκευή
---------

 Piña colada
Όπως αναφέρουν οι φίλοι του στο βιβλίο του Χοσέ Ντίας δε Βιγιέγας, η αρχική συνταγή του Μοντσίτο ήταν να ρίξει 85 γραμμάρια κρέμα γάλακτος καρύδας, 170 γραμμάρια χυμό ανανά και 43 γραμμάρια λευκό ρούμι σε ένα μπλέντερ ή σέικερ με τριμμένο πάγο, ανακατεμενά ή ανακινημένα πολύ καλά μέχρι να ομογενοποιηθούν και στη συνέχεια τα άδειασε σε παγωμένο ποτήρι και τα γάρνιρε με φέτα ανανά και/ή ένα γλυκό κερασάκι.

Υπάρχουν πολλές συνταγές για τη πίνα κολάντα. Η Διεθνές Ένωση Μπαρτέντερ διευκρινίζει ότι είναι:

* (5 μέρη) 5 ml λευκό ρούμι
* (3 μέρη) 3 ml κρέμα καρύδας
* (5 μέρη) 5 ml χυμός ανανά

Ανακατεύουμε με τριμμένο πάγο στο μπλέντερ μέχρι να ομογενοποιηθεί, μετά αδειάζουμε σε παγωμένο ποτήρι, γαρνίρουμε και σερβίρουμε. Εναλλακτικά, τα τρία κύρια συστατικά μπορούν απλά να προστεθούν σε ένα ποτήρι κοκτέιλ με παγάκια.

Διαφορετικές αναλογίες των βασικών συστατικών, καθώς και διαφορετικοί τύποι ρούμι, μπορούν όλα να χρησιμοποιηθούν στην πίνα κολάδα. Σερβίρονται επίσης παγωμένες.

Παραπομπές
----------

1. ↑  «Piña colada». *Merriam-Webster Dictionary*.
2. ↑  «piña colada». *piña colada*. Oxford University Press... Ανακτήθηκε στις 2016-01-21.
3. ↑  «Pina colada definition and meaning». Collins English Dictionary. Ανακτήθηκε στις 4 Ιουνίου 2020.
4. ↑  «Con diez cañones por banda... y una piña colada en la mano» (στα es). *El Nuevo Diario*. 9 July 2008. Αρχειοθετήθηκε από το πρωτότυπο στις 10 May 2009.. Ανακτήθηκε στις 11 April 2009.
5. 1 2  Pérez Rivera, Tatiana (10 August 2014). «Nuestra piña colada cumple 60 años» (στα es). *El Nuevo Día*. Αρχειοθετήθηκε από το πρωτότυπο στις 2015-01-03.. Ανακτήθηκε στις 13 July 2014.
6. ↑  «AT THE BAR». *The New York Times*. 16 April 1950.
7. ↑  «Puerto Rico Hotels on the Beach». Αρχειοθετήθηκε από το πρωτότυπο στις 19 Αυγούστου 2012. Ανακτήθηκε στις 10 Σεπτεμβρίου 2013.
8. ↑  «History of Caribe Hilton». Ανακτήθηκε στις 8 Νοεμβρίου 2018.
9. ↑  Marcus, Lilit (2 Μαΐου 2019). «Celebrating the piña colada's birthplace». *CNN Travel*.
10. ↑  «Best Restaurant in Old San Juan Puerto Rico». *Barrachina*.
11. ↑  «A Caribbean Tale Of Two Piña Coladas». *Puerto Rico Herald*.
12. ↑  Klein, Christopher (16 Ιουνίου 2015). «The Birth of the Piña Colada». *History*. Ανακτήθηκε στις 14 Ιουλίου 2019.
13. ↑  «Pina Colada». *International Bartenders Association*. Ανακτήθηκε στις 14 Ιουλίου 2019.